cyanic-selkie/wikianc huggingface dataset:
Nahuatl
Verb
Noen nahuatlvarianter kan bøye verbet for å vise om retningen til verbhandlingen går fra eller mot den som snakker. Noen har også spesifikke bøyningskategorier som uttrykker grunn, retning og komplekse ting som «å dra for å», «å komme for å», «dra, gjøre og komme tilbake», «gjøre mens man drar», «gjøre mens man kommer», «gjøre når man kommer» eller «gå rundt og gjøre».
Klassisk nahuatl og mange moderne varianter har grammatikalisert måter å uttrykke høflighet på, både til dem det snakkes til og til dem det snakkes om, ved å bruke spesielle verbformer og spesielle «høflighetssuffikser».
Nøytral verbform:
Høflig verbform:
Syntaks
Syntaksen til nahuatl har blitt flittig studert. Noen lingvister, særlig Mark Baker, har argumentert for at nahuatl har egenskapene til et ikke-konfigurasjonelt språk, som vil si at ordstillingen er så å si fri. Han viser til at nahuatl tillater alle mulige omplasseringer av setningskonstituentene, pro-drop av alle de direkte argumentene til et predikat, samt enkelte typer syntaktisk usammenhengende uttrykk.
Den mest aksepterte konklusjonen er at nahuatl opprinnelig hadde en grunnleggende ordstilling med verbet først, men med stor variasjonsfrihet som ble brukt til pragmatiske funksjoner som fokus og topikalitet. For eksempel brukes som nevnt selvstendige pronomener kun for å framheve personen:
Andre forskere, blant annet Michel Launey og J. Richard Andrews, har argumentert for at syntaksen til klassisk nahuatl karakteriseres best ved det som Launey kaller «omnipredikativitet», noe som vil si at et hvilket som helst substantiv eller verb egentlig er en full predikativ setning. Dette er en radikal tolkning av nahuatls syntaktiske typologi, men den kan uansett forklare enkelte av språkets særegenheter, for eksempel hvorfor substantiv må ta de samme samsvarsprefiksene som verb og hvorfor predikater ikke trenger å ta nomenfraser som argumenter.
Påvirkning fra spansk
Nærmere 500 års intens kontakt mellom talere av nahuatl og spansk, kombinert med minoritetsstatusen til nahuatl og den høyere prestisjen som assosieres med spansk, har ført til mange endringer i de moderne variantene av nahuatl. Et stort antall ord er lånt inn fra spansk til nahuatl, og det har oppstått nye syntaktiske konstruksjoner og grammatiske kategorier.
I noen moderne varianter har ordstillingen blitt fast subjekt-verb-objekt, sannsynligvis som resultat av innflytelsen fra spansk. Andre syntaktiske endringer er blant annet bruken av spanske preposisjoner istedenfor de opprinnelige postposisjonene (eller relasjonelle substantiv) og omtolkingen av postposisjonene til preposisjoner. I det følgende eksempelet fra nahuatl fra Michoacán opptrer postposisjonen -ka («med») som preposisjon, uten objekt foran seg:
Mange varianter har fått forenklet morfologien i en slik grad at enkelte forskere mener at de ikke lenger er polysyntetiske.
Skriftsystem
I førkolombiansk tid hadde aztekerne tre ulike måter å uttrykke seg skriftlig på. Den mest grunnleggende var direkte representasjoner eller avbildninger av det som skulle uttrykkes. Den andre var med ideogrammer eller logogrammer som symbolsk representerte tingen eller konseptet som skulle uttrykkes. De brukte også, til en viss grad, fonetisk transkripsjon, ved å la logogrammer representere en lyd i et gitt ord, som dermed måtte tolkes og leses på samme måte som en rebus. Dette systemet fungerte fint til enkelte formål, som for eksempel skattelister og astronomisk informasjon, men det kunne ikke representere det talte språket på en god måte. Lange tekster ble som oftest memorisert. Den aztekiske skriften var derfor ikke ment for å skulle leses, den hadde kun en hjelpefunksjon ved gjenfortelling av tekster.
Spanjolene innførte det latinske alfabetet, og de brukte det til å skrive ned store mengder litteratur og dokumenter på nahuatl. I løpet av noen tiår hadde det latinske alfabetet erstattet det gamle skriftsystemet helt. Det ble ikke utviklet noen standard ortografi for nahuatl, og man ble aldri enige om hvordan fonemer som ikke fins i spansk, blant annet lange vokaler og den glottale plosiven, skulle skrives. Ortografiene som ble utarbeidet bygde stort sett på spansk ortografi, og de fleste fungerte dårlig til å representere alle fonemene i nahuatl.
På 1900-tallet innså lingvistene at det var nødvendig å utvikle en ortografi hvor alle fonemene i språket representeres på en logisk måte, og det ble utarbeidet flere forslag. Da Instituto Nacional de Lenguas Indígenas (INALI) ble opprettet i Mexico i 2004 gjenopptok man forsøkene på å lage en standard ortografi for de ulike variantene av nahuatl. En stor utfordring er det faktum at det fins et stort antall varianter av språket, som har ulike fonemer. Andre utfordringer gjelder:
Man har fortsatt ikke kommet til enighet om en standard, men dagens ortografiske norm følger det internasjonale fonetiske alfabetet i større grad enn tidligere ortografier, bruker digrafer for å representere enkelte av fonemene og bruker <h> for å representere saltillo. Vokallengde markeres ikke i denne ortografien. Det er denne ortografien som brukes i denne artikkelen, bortsett fra i enkelte eksempler fra klassisk nahuatl.
Den nahuatlspråklige versjonen av Wikipedia bruker en ortografi som bygger på den som Horacio Carochi utviklet på 1600-tallet, med den forskjellen at saltillo representeres med <h> og ikke med aksenter.
Litteratur
Litteraturen på nahuatl er sannsynligvis den mest omfattende av alle amerikanske urspråk. Den representerer en rekke forskjellige sjangere og stiler, og selve dokumentene er skrevet under mange ulike omstendigheter. Spesielt har nahuatl en rik arv av poesi. De to største samlingene av dikt er Cantares Mexicanos og Romances de los señores de la Nueva España som ble nedtegnet rundt 1560 eller noe senere. Mye tyder på at nahuaene før spanjolenes erobring hadde et skille mellom prosa og poesi som lignet veldig på skillet som europeerne hadde. Prosa ble kalt tlahtolli («tale») og poesi cuicatl («sang»).
Tlahtolli-prosa har blitt bevart i ulike former. Krøniker gjenforteller historien, og er vanligvis skrevet i perspektivet til en bestemt altepetl (en lokal politisk enhet), og kombinerer ofte myter med virkelige hendelser. Eksempler på denne sjangeren er krønikene fra Chalcan, skrevet av Chimalpahin, og fra Tlaxcala, skrevet av Diego Muñoz Camargo. Det fins også rein mytologisk prosa, blant annet Legenden om de fem soler, den aztekiske skapelsesberetninga, som blir gjenfortalt i Chimalpopoca-kodeksen.
Eksempler på litteratur fra tiden umiddelbart etter erobringen er blant annet en folketelling fra ca. 1540. Omtrent samtidig er den omfattende nedtegnelsen av aztekisk kultur, kjent som Den florentinske kodeksen, som ble satt sammen av fransiskanermunken Bernardino de Sahagún med hjelp fra trespråklige studenter på Colegio de Santa Cruz de Tlatelolco, en av de ledende institusjonene for høyere utdanning i Amerika på denne tiden. Kodeksen er skrevet både på nahuatl og spansk, og er illustrert i farger av indianske malere. Huei tlamahuiçoltica er et eksempel på litterær nahuatl fra 1600-tallet. Denne samlingen av religiøse tekster inneholder blant annet beretningen Nican Mopohua om miraklene rundt Jomfruen av Guadalupe. I tillegg fins det viktige historiske verker så vel som liturgiske dramaer.
En stor ordbok for klassisk nahuatl ble satt sammen av den tospråklige munken Alonso de Molina og trykt i 1555. Det ble også lagd flere nahuatl-grammatikker i den spanske kolonitiden. De mest innflytelsesrike er Horacio Carochis Arte de la lengua mexicana con la declaración de los adverbios della, utgitt i 1645, og den tidligere Arte de la Lengua Mexicana av Andrés de Olmos, utgitt i 1547.
Lånord til andre språk
Det spanske språket slik det snakkes i Mexico er fullt av ord fra nahuatl, slik som escuincle («guttunge»), guajolote («kalkun»), papalote («drage») osv. Det er så mange av disse at det har blitt utgitt hele ordbøker med såkalte «mexicanismos» (ord som er særegne for meksikansk-spansk). RAE godkjenner om lag 200 lånord fra nahuatl til spansk.
En stor del av stedsnavnene i Mexico og i deler av Mellom-Amerika kommer fra nahuatl, deriblant Mexico (fra navnet på den aztekiske hovedstaden Mexihco) og Guatemala (fra klassisk nahuatl cuauhtēmallan). Andre eksempler er Michoacán, Oaxaca, Xalapa og Xochimilco og Popocatépetl.
Dagligdagse ord i norsk som tomat (fra kl. nahuatl tōmatl), kakao (fra kl. nahuatl cacahuatl), sjokolade (opphavsordet er omdiskutert) , avokado (fra kl. nahuatl ahuacatl) og chili (fra kl. nahuatl chilli) stammer også fra nahuatl, og mer spesialiserte ord som oselot (et kattedyr, fra kl. nahuatl ocelotl), coyote (prærieulv, fra kl. nahuatl coyotl) og quetzal (en fugl, fra kl. nahuatl quetzalli, «fjær») inngår også i det norske ordforrådet, sammen med betegnelser fra det stadig mer populære meksikanske kjøkkenet; guacamole (fra kl. nahuatl ahuacamolli), mole (fra kl. nahuatl molli, «saus»), chipotle, pulque, tamal og så videre.
Teksteksempel
Denne teksten er et utdrag fra en muntlig fortelling på nahuatl, fra dialektområdet la Huasteca. Ortografien som er valgt følger de gjeldende ortografiske normene.
Techpowilitah toachtowanewaneh kipia miak xiwitl
itztoyah tlakameh nel wehweyineh komo ne mexikas,
wan ni eliya tlen kipixtoya tlanawatili kintokahtiaya rey Moktesuma.
Wan yeka ni kamanali nawatl kipixtok weyi itlahtol,
tlen eliaya rey itztoya ipan pilaltepetzitzi
wan namah itkoh Tlanchinol, Xaltokan, Yawalika wan sekinok,
nochi yani piltaltepetzitzi kinawatia ipan
estado Puebla wan nohkia Hidalgo
Ipan ni tlali kiasih tzakualtinih tlalitik
makuilli wan mahtlaktli metro ihwakatlantla,
kema tlaxawa kichiwa kalli waninko kipantia
wan onka nohkia tepalkatinih.
De gamle forteller at for mange år siden
bodde det viktige menn her som aztekerne,
som ikke var noe mindre enn representanter for kong Moctezuma.
Og av den grunn har språket nahuatl hatt betydelig innflytelse her;
kongens representanter befant seg i landsbyene
som heter Tlanchinol, Xaltocan, Yahualica og så videre,
alle disse landsbyene tilhører
delstaten Puebla eller Hidalgo
På disse stedene fins det pyramider som er begravet
fem og ti meter under bakken,
de blir funnet når det graves for bygging av hus;
Burton Rose
Burton «Bud» David Rose (født 9. november 1942 i Brooklyn i New York City i USA, død 24. april 2020 i Wellesey i Massachusetts) var en amerikansk nefrolog, og skaperen av UpToDate.
Biografi
Burton Rose var klinisk professor i medisin ved Harvard University i Massachusetts. Han innehadde også stilliner ved University of Massachusetts Medical School, Brigham and Women's Hospital og Beth Israel Deaconess Medical Center. Han var en av forfatterne av Clinical Physiology of Acid-Base and Electrolyte Disorders, Pathophysiology of Renal Disease og Renal Pathophysiology: The Essentials.
I 2019 opprettet American Society of Nephrology «Burton D. Rose, MD, Endowed Lectureship».
Burton Rose, som hadde alzheimer's på det siste, døde 24. april 2020 av komplikasjoner fra Covid-19. I nekrologen på Stat News ble han omtalt som «Steve Jobs of medicine».
Ingunn
Ingunn er et kvinnenavn med opprinnelse i norrøne ing, «forfar, leder», og unna, «å elske», eller unnr, «bølge». Ingunnr var en norrøn form av navnet.
Kjente personer med navnet
Personene i listen er ordnet kronologisk etter fødselsår.
Plattenbau
Plattenbau er det tyske ordet for (blokk)bebyggelse basert på prefabrikerte og fabrikkproduserte elementer som monteres på byggeplassen, direkte oversatt betyr det platebygging. Det brukes særlig i forbindelse med blokkbebyggelse i drabantbyer.
Barn av sommaren
Barn av sommaren er et musikkalbum med Sondre Bratland og Anne Karin Kaasa, utgitt i 1999. Dette er duoens første og hittil siste plate.
Spellemannprisen 1984
Spellemannprisen 1984 var den trettende utgaven av Spellemannprisen og ble delt ut lørdag 5. januar 1985 i Ibsenhuset i Skien. Åge Aleksandersen ble årets artist etter suksessen med albumet Levva livet!. Hedersprisen ble tildelt platedirektør Totto Johannessen mens Jon Eberson og Sidsel Endresen fikk opphavsmennprisen for albumet City Vision. For første gang ble det delt ut pris i klassen country & western og første pris gikk til Cato Sanden.
Anette Broberg Knudsen
Anette Broberg Knudsen (født Nielsen 1957 i Hejnsvig i Billund kommune) er en dansk forfatter og salmedikter. Knudsen er utdannet bibliotekar og diakonisse, og har fra 1994 jobbet som journalist for den kristne fagbevegelsen i Danmark. Hun debuterte som forfatter i 1980 og har gitt ut flere bøker.
Spellemannprisen 1984
Utdelingen var den første som ble holdt utenfor Oslo. Marianne Krogness ledet utdelingen mens orkesteret ble ledet av Egil Monn-Iversen. 164 plateinnspillinger var påmeldt.
Anette Broberg Knudsen
I 1987 vant hun en salmekonkurranse lyst ut av Dansk Missionsråd. Hun skrev salmen «Når stjernerne skælver» som senere kom med i tillegget til Den Danske Salmebog. I 1989 vant hun en romankonkurranse lyst ut av Lohses Forlag med romanen Lemmingeland.
Spellemannprisen 1984
Øvrige nominerte
Pop:
Rock:
Folkemusikk/gammaldans:
Jazz:
Country & western:
Klassisk/samtidsmusikk:
Åpen klasse:
Barneplate:
Årets artist:
Produsent/opphavsmann/arrangør:
Kingsford Smith internasjonale lufthavn
Kingsford Smith internasjonale lufthavn (engelsk:Sydney Airport) er Australias største flyplass som tilhører den største byen i landet, Sydney. Flyplassen er den største flyplassen i Australia, og også en av verdens eldste som fortsatt er i bruk. Flyplassen var den 28. mest travleste flyplassen i verden i 2003, men har siden det vært på topp 30 listen, med nesten 32 millioner passasjerer i 2007. Flyplassen ligger tett i tett med den store drabantbyen Mascot utenfor byen. Flyplassen er også hovedbase for flyselkapet Qantas, som er verdens nest eldste flyselskap, etter KLM Royal Dutch Airlines.
Olav Opsanger
Olav Opsanger (født 1967) er en norsk hanggliderpilot.
Opsanger har en variert idrettsbakgrunn innen løping og langrenn. Som hanggliderpilot har han flere norgesmestertitler og vant kongepokal i 2018. Han har vært ranket som nr 2 i verden.
Yngern
Yngern er en innsjø i Nykvarn kommune i landskapet Södermanland og i Stockholms län, i Sverige. Innsjøen ligger sørøst for Nykvarn, og er kommunens største innsjø, med et overflateareal på 14 km². En bukt i Yngern ligger i Södermanlands län. Yngern ligger 38 meter over havet, og dreneres via Turingeån til Mälaren. I innsjøen er det mange øyer, hvor den største er Yngsön. Ved Yngern ligger Bommersvik.
Kjemisk avhengighet
Se også
Chemical dependency Dépendance (toxicologie)
Asfaloth
- utdrag fra Ringens brorskap
Asfaloth er spilt av en grå Andalusian hingst i filmen.
Norsk Restaurantforening
Norsk Restaurantforening (NRF) er en norsk bransjeforening for restaurant- og serveringsbransjen. Den ble grunnlagt i 2021 for blant annet å hjelpe små og mellomstore bedrifter innen restaurantbransjen til å komme seg videre etter covid-19-pandemien, bedre bransjens omdømme og tydeliggjøre karrieremulighetene i bransjen.
Oxylidini
Oxylidini er en delgruppe av glansvingene som tilhører underfamilien stjertvinger (Theclinae).
Utseende
Små til middelsstore stjertvinger med brede, avrundede vinger, bakvingen med tre korte stjerter. Oversiden er brun, undersiden hvit med nrune tverrstreker.
Utbredelse
Gruppen er utbredt i tropisk Afrika.
FIFA 22
Spillet inneholder over 30 offisielle ligaer, over 700 klubber og over 17 000 spillere. Kylian Mbappé fra Paris Saint-Germain FC er coverstjerne for andre år på rad.
Dysidinae
Dysidinae er en underfamilie av biller som borer i ved eller tørre matvarer. Noen arter har blitt spredt over store deler av jorden med treverk, blant annet møbler. De fleste artene lever i tropene. Undergruppen splintvedbiller (Lyctinae) ble tidligere regnet som en egen familie. Noen få arter er problematiske skadedyr.
FIFA 22
FIFA 22 fikk positiv mottakelse for spillmekanikkene, men kritikk for innføringen av mikrotransaksjoner. Switch-utgaven av spillet fikk sterkt negativ kritikk for sin generelt lave kvalitet.
Dysidinae
Utseende
Små til middelsstore (2 – 20 mm), langstrakte, nokså smale biller. De kan minne om barkbiller (Scolytinae) men kan skilles fra disse blant annet på at fasettøynene er ovale og ikke oppdelt. Hos de fleste artene er brystskjoldet (pronotum) høyt hvelvet, hetteformet, og dekker hodet sett ovenfra. Hodet er kort og bredt med små fasettøyne. Hos underfamiliene splintvedbiller (Lyctinae) og Polycaoninae er hodet fremstrakt og godt synlig ovenfra, hos de andre undergruppene er det dekket av det hetteformede brystskjoldet. Antennene er korte til middels lange og består av 9-11 ledd. De tre ytterste leddene er noe tykkere enn de øvrige og danner en avlang kølle. Fasettøynene er ovale, ikke delt av noen innskjæring. Brystskjoldet (pronotum) er nokså flatt, firkantet sett ovenfra hos splintvedbiller og Polycaoninae, hos de andre gruppene er det karakteristisk hetteformet. Den fremre, bratt nedstigende delen har gjerne tverr-rynker og ofte er fremkanten trukket ut til et par korte horn. Dekkvingene er lange og parallellsidige. De slutter bratt bak, og mange arter har bakover- eller oppoverrettede tenner i den bakerste delen, i likhet med mange barkbiller. Beina er korte, framleggene har ofte tenner eller pigger. Føttene er nokså lange, slanke og fem-leddete. Larvene er bleke, svakt C-formede, med korte hår. De har en kraftig hodekapsel med nokså små, men sterke kjever (mandibler) og korte bein.
Levevis
De fleste av hettebillene borer i død ved. Særlig underfamilien splintvedbiller kan leve i ganske tørr og hard ved, for eksempel i møbler og parkett. I naturen lever de i døde greiner, kvister og trestammer, men de kan også utvikle seg innendørs. Noen arter har blitt spredt over hele verden med treverk, og det er ikke uvanlig at eksotiske arter klekkes fra importerte møbler eller tømmer. Mikroorganismer hjelper billene å fordøye veden. Disse billene etterlater seg et karakteristisk, fint boremel (pulveraktig).
Nokia 2110
Nokia 2110 er en serie mobiltelefoner fra Nokia. Både Nokia 2110i, Nokia 2110i D2 og Nokia 2110 går under betegnelsen Nokia 2110. Mobiltelefonen ble lansert i 1993. Batteriet i Nokia 2110 tilsier at mobilen kan stå i stand-by-modus i 30 timer, eller ringe i 2 timer og 45 minutter.
Dysidinae
Skadedyr
I tillegg til at noen arter kan ødelegge treverk, finnes det enkelte arter i denne familien som kan gjøre betydelig skade på lagrede, tørre matvarer. Det største problemet er den lille arten kornborebille (Rhyzopertha dominicana), som borer i tørt korn. Den har blitt spredt over det meste av verden, og kan også gjøre skade på andre tørre matvarer.
San Marino under Sommer-OL 2000
San Marino under Sommer-OL 2000. To mannlige sportsutøvere fra San Marino deltok i to sporter, friidrett og svømming under Sommer-OL 2000 i Sydney. Det var tiende gangen som San Marino deltok i et sommer-OL, de vant ikke noen medaljer.
Ällmora träsk
Ällmora träsk er en innsjø i Tyresö kommune i landskapet Södermanland i Sverige. Innsjøen ligger på halvøyen Brevikshalvön.
Innsjøen er dannet av en forkastning. Den har god vannkvalitet, og kalkes jevnlig for å holde pH på et balansert nivå. Maksimumsdybden i innsjøen er ca åtte meter. Tilløpsområdet består av store deler av Telegrafberget, og en del marker sørøst for innsjøen. Det er liten vannsirkulasjon i innsjøen, og det tas prøver årlig med tanke på fysiske og kjemiske parametre.
IFK Norrköping i 1990
Sesongresymé
Fra fjorårets lag som vant SM-gull og kom på andreplass i Allsvenskan, var spissen Tomas Brolin hentet inn fra og den skadeforfulgte sovjeteren Igor Ponomarev var skiftet ut med landsmannen Jevgenij Kuznetsov. Trener Kent Karlsson var gått til. I hans sted var Jörgen Augustsson ny i trenerstolen.
Elleve treningskamper uten tap ga håp om fortsatt suksess. Laget sparket sesongen i gang med en sterk 6-0 hjemmeseier over, hvor debutant Brolin scoret tre av målene. I sesonginnledningen manglet fjorårets storscorer Jan Hellström som var ute med benbrudd. Brolins kanonform sørget for at savnet av murbrekkeren Hellström ikke ble merkbart. Brolin ble da heller ikke lenge i klubben. Før sesongen var halvspilt var han forsvunnet. Hans gode innsats for i sommerens VM-sluttspill sørget for at Norrköping kunne innkassere en pen fortjeneste for ham. Brolin hadde kostet klubben 300 000 kroner i overgangssum før sesongstart. Summen italienske betalte for ham et drøyt halvår senere lød på 12 millioner kroner.
En svak periode midtveis i sesongen førte til at Augustsson 23. august ble fratatt ledelsen av laget etter hjemmetap for, til tross for at laget så langt hadde befunnet seg blant de tre øverste på tabellen. Håkan Pettersson, som senest hadde spilt for klubben i 1988, overtok ansvaret. Spillerråddet representert av Hellström, Fredheim og lagkaptein Vaattovaara sa seg uenige med klubbstyret. Majoriteten av spillerne støttet Augustsson og ville beholde ham. Bare noen dager senere var man kommet til enighet om at Augustsson fortsatte som hovedtrener, mens Håkan Pettersson ble lagleder. Mye av bråket mellom styret og Jörgen Augustsson bunnet i at den høyt verdsatte tenåringen Jonny Rödlund hadde vanskelig for å gnistre under Augustssons ledelse. Rödlund, som det var stilt store forventninger til, hadde en skuffende sesong der han spilte få hele kamper. Den foretrukne midtbanekonstellasjonen bestod av Kuznetsov som ballfordeler og Jonas Lind som ballvinner sentralt, og med Göran Holter og Tor-Arne Fredheim på flankene.
Norrköping endte sesongen på andreplass i Allsvenskan bak IFK Göteborg, og lykkes ta seg til finalen av det svenske mesterskapet hvor Norrköping sammenlagt også måtte se seg slått av IFK Göteborg.
Spillere på landslag
Kun landskamper spilt mens klubbsesongen pågikk er medregnet. <p style="font-size:1.2em;font-family:sans-serif;font-weight:bold;line-height:1.6;"> <p style="font-size:1.2em;font-family:sans-serif;font-weight:bold;line-height:1.6;"> Sverige U21 <p style="font-size:1.2em;font-family:sans-serif;font-weight:bold;line-height:1.6;"> Sverige U19
Domenico Spinucci
Domenico Spinucci (født 2. mars 1739 i Fermo i Italia, død 21. desember 1823 i Benevento) var en av den katolske kirkes kardinaler, og var erkebiskop av et Benevento 1796–1823.
Han ble kreert til kardinal i mars 1816 av pave Pius VII.
Han deltok ikke ved konklavet 1823 som valgte pave Leo XII.
Ian Edmond
Ian Edmond (født 2. juni 1978) er en britisk tidligere svømmer, som i 2003, ble europamester på 200 m brystsvømming, kortbane. Edmond har også to sølvmedaljer fra langbane-EM og kortbane-EM.
Siege Perilous
Siege Perilous  er det tredje studioalbumet til det amerikanske progressiv/power metal-bandet Kamelot.
Albumet ble utgitt 4. august 1998 på Noise Records. Albumet er det første med den norske vokalisten Roy Khan og trommeslager Casey Grillo. Det var det siste med keyboardist David Pavlicko.
Ältaren
Ältaren er en innsjø i den nordlige delen av Flen kommune i landskapet Södermanland, Sverige. Innsjøen ligger ca 27 km nord for tettstedet Flen, og ca 22 km sør for Strängnäs. Riksväg 55 passerer inntil innsjøen, med en tilhørende rasteplass. Deler av innsjøen er for nakenbading.
Bienes hemmelige liv
Bienes hemmelige liv (engelsk The Secret Life of Bees) er en ungdomsbok og bestselger fra 2002, skrevet av den amerikanske forfatteren Sue Monk Kidd. Boka ble filmatisert av Gina Prince-Bythewood, og kom ut 17. oktober 2008. I Norge har boka solgt i mer enn 100 000 eksemplarer.
Handlingen er satt til 1960-årenes USA, hvor raseskille og likestillingskampen er viktige elementer. Hovedpersonen er 14-årige Lily, som bor sammen faren, som mishandler henne, og den svarte barnepiken Rosaleen. Lily kaller faren sin bare for T. Ray. Moren døde da hun var 4, og Lily har siden levd i tro på at hun tok livet av mennesket som betydde mest for henne. Da Rosaleen får problemer med politiet, rømmer de sammen, og kommer til en biefarm, eid av søstrene May, June og August. Hos dem blomstrer Lily, og samtidig finner hun ut mer om morens fortid.
Lucy Hatton
Lucy Hatton (født 8. november 1994 i Leicester) er en engelsk friidrettsutøver som konkurrerer i sprintløp og hekkeløp. Hun har sølv på 60 meter hekk fra EM i friidrett innendørs 2015 som fremste internasjonale meritt.
Idrettskarriere
Hatton begynte tidlig med friidrett, og satset opprinnelig på mangekamp, men en ryggskade gjorde at hun valgte å satse på hekkesprint. Hun markerte seg på nasjonalt nivå i 2011, da hun vant hekkesprint ved både det engelske skolemesterskapet (English Schools Championships) og de britiske skolelekene (UK School Games). Hun vant også bl.a. Aviva SIAB U17 International og Midland Counties AA Indoor Open.
Hun begynte å studere kriminologi ved University of Leicester, men fortsatte med friidretten. I 2012 begynte hun også å hevde seg nasjonal som senior, og nådde finalen på 60 meter hekk ved det britiske mesterskapet innendørs (Aviva European Indoor Trials & UK Championships). Hun konkurrerte også i sprintløp, og vant 60 meter ved Loughborough Students AC Open, Midland Counties Open og Loughborough Students AC Open Meeting. Hennes beste tid på 60 meter i 2012 var 7,68.
I 2013 nådde hun finalen på 60 meter hekk ved det britiske mesterskapet innendørs (British Athletics European Trials & UK Championships), der hun endte på 7.-plass. Hun nådde også finalen på 100 meter hekk ved det britiske mesterskapet utendørs (Sainsbury's British Championships), der hun også kom på 7.-plass. Hennes bestenotering på 100 meter hekk dette året ble 13,62, satt ved det britiske mesterskapet i juli. Hun konkurrerte også i utenlandske stevner, og kom på 5.-plass ved Bydgoszcz Cup i Polen og 1.-plass ved Amsterdam Open i Nederland, på 100 meter hekk.
I 2014 fikk hun ny trener Jerzy Maciukiewicz, som også trente William Sharman. Hun forbedret tidene og resultatene sine dette året, og kom bl.a. på 2.-plass ved det britiske mesterskapet (British Athletics UK Championships), kun slått av Tiffany Porter, og Hatton satte her ny personlig rekord med tiden 13,20. Hun kom også på 2.-plass på 100 meter hekk ved det britiske studentmesterskapet (British Universities and Colleges Sport). Hun satte ny personlig rekord på 60 meter hekk innendørs ved Elán Míting i Slovakia i januar, med tiden 8,33.
Hun forbedret sin personlige rekord på 60 meter innendørs kraftig i 2015. Hun senket den først til 8,27 ved Loughborough Students AC Open i januar, deretter flere ganger, bl.a. 8,06 ved det britiske innendørsmesterskapet, der hun kom på 2.-plass. Hun vant 60 meter hekk ved London Senior / U20 Indoor Games og Loughborough Students AC Open, og Copernicus Cup i Polen. I slutten av februar kom hun på 3.-plass ved Malmö Games, med ny personlig rekord på 8,03.
Hennes store internasjonale gjennombrudd kom ved EM i friidrett innendørs 2015 i Praha. Her satte hun personlig rekord på 60 meter hekk både i innledningsheatet (7,96), semifinalen (7,93) og finalen (7,90), og endte på 2.-plass, bak hviterussiske Alina Talay.
Medfødt ufølsomhet for smerte
Medfødt ufølsomhet for smerte (CIP, fra eng. «congenital insensitivity to pain») er en sjelden sykdom som resulterer i at en person ikke føler, og har aldri følt, fysisk smerte. Det må ikke forveksles med lammelse.
De fleste pasienter med denne sykdommen kan likevel til en viss grad føle ting og merke det om noen tar på dem. Noen kan i tillegg kjenne temperaturer og avgjøre om det er varmt eller kaldt.
Barn med denne tilstanden får veldig ofte skader i og rundt munnhulen fordi de biter seg selv i leppene og tunga. De er også svært utsatte for benbrudd. Det har i tillegg blitt rapportert om barn med CIP som har fått hornhinneskader som et resultat av et eller flere fremmedlegemer i øyet, som barnet ikke reagerer på. Et lite barn med CIP som ikke er blitt gammel nok til å kunne kommunisere ordentlig, er i spesielt stor fare og må observeres svært nøye.
Det er noen tilfeller hvor tilstanden er forårsaket av økt produksjon av endorfiner i hjernen, og da kan Nalokson brukes som behandling, men generelt fungerer ikke denne behandlingen.
I noen tilfeller kan denne lidelsen være i natrium-kanalen SCN9A (NaV1.7). Pasienter med slike mutasjoner er av natur ufølsomme for smerte og mangel på andre nevropater. Det er tre mutasjoner i SCN9A: W897X, som ligger i P-loop av domenet 2, I767X, som ligger i S2 segmentet av domenet 2, og S459X, som ligger regionen mellom domener 1 og 2. Dette resulterer i et avkortet ikke-fungerende protein. NaV1.7-kanaler er uttrykt i høye konsentrasjoner i nociceptive neurons av dorsal root ryggmargen. Ettersom disse kanalene trolig er involvert i dannelsen og utbredelsen av aksjonspotensialer i slike nevroner, er det forventet at et tap av funksjon i mutasjon SCN9A vil føre til opphevet nociceptive smerter.
Fylkesvei 6624
Fylkesvei 6624 (Fv6624) går mellom Skjølvollen og Aunan i Skaun kommune. Veien er 2,8 km lang.
Medfødt ufølsomhet for smerte
Spedalskhet er en smittsom sykdom som kan føre til progressive ødeleggelse av nerver og i noen tilfeller forveksles med CIP. Sykdommen kan også overføres til den smittedes avkom.
Fylkesvei 6624
Før Trøndelag fylke ble opprettet 1. januar 2018 hadde veien betegnelsen Fylkesvei 753 (Sør-Trøndelag).
San Marino under Sommer-OL 2004
San Marino under Sommer-OL 2004. Fem sportsutøvere, fire menn og en kvinne fra San Marino deltok i tre sporter, friidrett, svømming og skyting under Sommer-OL 2004 i Athen. Det var ellevte gangen som San Marino deltok i et sommer-OL, de vant ikke noen medaljer.
Renault 4CV
Renault 4CV er en bil produsert av den franske bilfabrikant Renault fra 1946 til 1961. Denne bilen hadde til hensikt å være en økonomisk "folkebil", ideen var inspirert av bobla. 4CV ble den første franske bilen med et salgstall over en million.
Etter andre verdenskrig ble bilfabrikanten underlagt strenge ordre fra den franske regjering om kun å produsere kjøretøyer, både militære og sivile kjøretøyer. Fernand Picard ledet arbeidet med å utvikle en konkurrent til "bobla", noe som var sterkt ønskelig i de vanskelige årene i etterkrigstidens Europa. Den første prototypen var ferdig i 1942, og ytterligere to prototyper ble produsert de tre neste årene. På et motorshow i Paris i 1946 ble 4CV endelig publisert for media. Ved lanseringen av 4CV ble den kalt "La motte de beurre" (smørklumpen). Grunnen til dette var kombinasjonen av dens form, og at de første modellene var lakkert sand-gul farge som var overskudd fra den tyske hæren ment til bruk for Afrikakorpset.
4CV hadde en 748 cm3 motor med 17 hestekrefter, med en tre-trinns manuel girkasse. På tross av fattige tider i Frankrike solgte denne bilen 37 000 enheter frem til midten av 1949, og var den mest populære bilen i Frankrike. 4CV forble i produksjon i mer enn 10 år, og skulle egentlig bli tatt ut av produksjon da Renault lanserte den nye bilen Renault Dauphine i 1956, men 4CV hadde fortsatt et formidabelt salg og ble i produksjon frem til 1961, bare ett år før Dauphine ble tatt ut av produksjon.
4CV ble tidlig modifisert, og ble i stor utstrekning brukt til billøp. 4CV har vunnet Le Mans og Mille Miglia.
4CV ble også produsert på lisens i Japan av Hino Motors, Ltd.
1 105 547 biler ble produsert totalt.
Ragnar Thorseth
Ragnar Thorseth (født 17. februar 1948) er en norsk eventyrer og forfatter fra Herøy på Sunnmøre.
Ragnar Thorseth ble kjent som eventyrer etter flere dristige turer i mindre båter. I 1969 rodde han som første mann alene fra Måløy til Lerwick på Shetland. I det neste tiåret reiste han bl.a Nordishavet rundt, over Atlanterhavet og gjennom Nordvestpassasjen. I 1982 var han med på en snøscoter-ekspedisjon over isen til Nordpolen som ble nådd 29. april. I perioden 1984—1986 seilte Thorseth verden rundt med «Saga Siglar». På slutten av 1980-tallet tilbragte han og familien en vinter i isødet i Kongsfjorden på Svalbard.
Ragnar Thorseth har gitt ut bøker med tekst og bilder fra alle de største ekspedisjonene.
I august 2000 ble han utsatt for en alvorlig rideulykke. Det var lenge kritisk, men han kjempet seg tilbake. I 2003 spilte han inn tre programmer i dokumentarserien "Med torsk til Lofoten", sammen med sin gode venn Malvin Frisnes. Ragnar Thorseth er frimurer.
Planisticus
Planisticus er en slekt av biller som tilhører familien trebukker (Cerambycidae).
Utseende
Middelsstore (11-15 millimeter), slanke, mørkt brunlige trebukker. Antennene er tynne, litt lengre enn kroppen. Hodet er fremstrakt, noe snuteformet forlenget, med nokså store fasettøyne. Pronotum er avrundet sekskantet. Dekkvingene er avsmalnende bakover. Beina er middels lange, tynne.
Utbredelse
Artene er endemiske for Madagaskar.
Tom Ketil Krogstad
Tom Ketil Krogstad (født 1965) er en norsk forretningsdrivende innen erotikk. Han har vært sentral i driften av den omstridt sexklubben Club 4 i Trondheim. I 1990-årene drev han med salg og produksjons av spekemat og fiskemat.
Han var politisk aktiv i ungdomårene på Hitra og var i en periode medlem av AUF. Deretter var han med på å starte en upolitisk liste og ble valgt inn i kommunestyret i midten av 1980-årene. Han trakk seg ut av politikken etter noen få år.
Krogstad startet yrkeslivet rundt 1980 og arbeidet først hos Svein Tårnesvik i Grefsnesvågen som drev med sjømat og lakseoppdrett. Her var han i ti år. I 1990-årene bodde han på Skatval der han drev en butikk som solgte spekemat og et cateringsselskap. I midten av 1990-årene etablerte han Royal Salmon, sammen med noen sambygdinger. De kjøpte laks fra Midnor på Hitra som ble foredlet til røykalaks og speket laks i Trondheim. De ble norgemestere i røykalaks i to år, og utviklet merkevaren Pilegrimslaksen i samarbeid med Pilegrimskontoret i Oslo. I tillegg solgte Krogstad spekematprodukter og dro rundt på martna med både spekemat og laks. I slutten av 1990-årene åpnet han en restaurant på puben Lille London i Trondheim og omtrent på samme tid startet han den omstridte erotiske klubben Club 4.
Club 4 fikk mye oppmerksomhet i mediene og ble meget kontroversielt. Myndighetene mente av klubben bedrev ulovligheter og i 2003 ble Krogstad dømt for hallik-virksomhet, ulovlig skjenking og fremvisning av pornofilmer. Club 4 ble samtidig stengt.
I ettertid utgav han en selvbiografi med hovedvekt på tiden i Club 4. Han gjenåpnet den i 2013.
Liste over medaljevinnere under Vinter-OL 2018
Liste over medaljevinnere under Vinter-OL 2018 inneholder alle utøvere som tok medalje under Vinter-OL 2018 i Pyeongchang i Sør-Korea fra 9. til 25. februar 2018.
Det ble konkurrert i 102 øvelser og totalt 523 utøver fikk medalje under lekene. Norge tok flest medaljer med sine 39 medaljer fulgt av Tyskland med 31 og Canada med sine 29 medaljer. Johannes Høsflot Klæbo fra Norge og Martin Fourcade fra Frankrike ble de beste utøverne i OL, med sine tre gull hver, mens Marit Bjørgen tok flest medaljer med sine 5. Bjørgen ble også med disse medaljene tidenes beste vinterolympier.
I lekene tok Belgia sin første medalje siden 1998, mens Spania og New Zealand tok sine første medaljer siden 1992. Storbritannia tok med Isabel Atkin landets første medalje med ski på bena. Totalt 30 land tok medalje under lekene.
Curling
Den russiske curlingspilleren Aleksandr Krusjelnitskij testet positivt for det forbudte stoffet meldonium. Han og Anastasia Bryzgalova, som representerte olympiske utøvere fra Russland i mikspar ble diskvalifisert og fratatt bronsen, noe som medførte at Norge som tidligere hadde tapt bronsefinalen ble tildelt bronsemedaljene.
Fylkesvei 1992
Veien var tidligere skiltet riksvei 203.
Frem til 2019 hadde veien betegnelsen fylkesvei 345 (Hedmark).
Deudorigini
Deudorigini er en delgruppe av glansvingene som tilhører underfamilien stjertvinger (Theclinae).
Utseende
Små til middelsstore (vingespenn 25-45 millimeter) stjertvinger med litt tilspissede forvinger. Bakvingen ender vanligvis i en tynn stjert. Oversiden er gjerne metallisk blå eller rødoransje, undersiden mer eller mindre brunlig.
Utbredelse
Gruppen er utbredt i tropisk Afrika og Sørøst-Asia.
Lex Urbye
Navn
Lovutkastet ble oppkalt etter justisminister Urbye med en etterligning av romernes navnelovgivning. De romerske lovene ble nemlig oppkalt etter opphavsmannen (lex er latin for «lov»). Lex Claudia var for eksempel oppkalt etter Quintus Claudius. Lex Urbye betyr altså «Urbyes lov». I norsk historie har også andre lover og lovforslag blitt oppkalt etter opphavsmannen på samme måte, slik som Lex Mowinckel og Lex Thagaard.
Bakgrunn
Norge var nøytralt under første verdenskrig og måtte søke å balansere mellom de krigførende maktenes ønsker. Etter hvert som krigen trakk i langdrag, ble dette stadig vanskeligere. Et av områdene som voldte den norske regjeringen under Gunnar Knudsen problemer, var de norske avisenes omtale av de krigførende maktene. Da Morgenbladet under redaktør C. J. Hambro skrev en rekke kritiske artikler om det britiske kullforbudet i januar 1917, krevde den britiske utenriksministeren Arthur Balfour for eksempel at den norske regjeringen skulle reise tiltale mot Morgenbladet eller komme med en beklagelse. Avisene fordømte også de tyske ubåtsenkningene i kraftige ordelag. Flere ganger førte skriverier i norske aviser til diplomatiske protester fra de krigførende maktene.
Lovutkastet legges frem
Andreas Urbye hadde vært medlem av regjeringen helt fra begynnelsen i 1913, først som arbeidsminister. I 1916 ble han utnevnt til justisminister etter Lars Abrahamsen. Under Urbyes ledelse la justisdepartementet i mars 1917 frem et utkast til lov «angående straf for visse handlinger under den nuværende krig» (odelstingsproposisjon nr. 19, 1917). Denne loven skulle egentlig være et tillegg til en lov om salg og eksport av matvarer. Hambro antok at lovforslaget var en direkte følge av den britiske regjeringens klage over Morgenbladet. Lovutkastets § 9 bestemte at den som «offentlig søker at ophidse til hat mot et fremmed land, dets overhode eller gesandt her i riket, på en måte som kan virke forstyrrende på det venskabelige forhold til vedkommende land, straffes med indtil 100 000 kroner i bot, samt indtil 2 års fengsel». I § 10 ble det fastsatt straffer for å røpe hva som ble sagt i hemmelige møter i stortinget. Lovutkastet, som fikk kallenavnet «Lex Urbye», ville altså representere et inngrep i den norske trykkefriheten dersom det ble vedtatt.
Lovutkastets behandling i stortinget
Stortingets justiskomité, hvor Johan Castberg (Arbeiderdemokratene) var formann, innstilte på forkastelse av § 9. Dessuten lot komitéen samtlige paragrafer i lovutkastet omarbeide. Deretter kom saken for i odelstinget 12. april 1917. Med unntak av de mest trofaste regjeringsvennene innenfor Venstre var lovutkastet upopulært både på høyre og venstre fløy. Hovedtalerne i debatten var Castberg og Edvard Hagerup Bull (H). På grunn av motstanden trakk Urbye det opprinnelige lovutkastet og la frem et kompromissforslag, men ved avstemningen ble dette nedstemt med 66 mot 22 stemmer. Etter nederlaget gikk Urbye av som justisminister og ble etterfulgt av Otto Blehr.
Opinionen
Da lovutkastet ble fremlagt, vendte hele den norske pressen seg mot det, også regjeringens organ Norske Intelligenssedler. Det akademiske kollegium vedtok enstemmig en uttalelse om at «slike undtagelseslover betegner et brudd på de frihetsprinsipper som måskje nettop i vanskelige tider kan bli av største verdi for landet». Norsk Presseforbund holdt et ekstraordinært landsmøte i anledning lovforslaget, hvor Michael Puntervold fordømte utkastet som en forhånelse mot norsk presse. C. J. Hambro kalte det i ettertid «det mest nedslående lovforslag som noensinne er fremlagt i en uavhengig demokratisk stat» I en leder i Morgenbladet sto det: «Norge har i den foreliggende situation ett vaaben: sin uavhengige presse og dens ytringsfrihet. Det er landets store klo, og den foreslaar hr. Urbye at vi skal smyge av os. Det er hans egen opfindelse. I intet andet land har man holdt den fremgangsmaate for at være klok eller ønskelig.»
Berit Emma Forsmo
Berit Emma Forsmo (født 6. mars 1963) er en norsk musiker og sanger. Hun deltok i 2007 i Lyden av lørdag. I 2005 kom hennes debutalbum Ho Emma av plateselskapet Tylden & co og i 2008 kom hun ut med singelen Kjæresten og senere på året kom albumet Den første dagen også av plateselskapet Tylden & co. Hun spiller gitar og bor i Mosjøen. Forsmo har i 2015 gitt ut en ny cd som heter Du albumet kan også lastes ned på Spotify og iTunes. Hun var artist på NRK TVs program Sommerbåten som var innom Mosjøen sommeren 2015. Høsten 2015 var hun også Ukas Artist på NRK Nordland.
Ho Emma
Ho Emma er et musikkalbum med Berit Emma Forsmo, utgitt i 2005. Dette er hennes debutalbum.
Qrt
Qrt, egentlig Kurt Bolianatz er en kanadisk/norsk musiker født 1977, bosatt i Stavanger. Under aliaset Qrt, lager han elektronisk musikk. Han har to cd-utgivelser, en på det London-baserte plateselskapet irritant records i 2003, og en på eget selskap i 2006. Han har dessuten flere spor på ulike samleplater.
Etter første utgivelse fikk Qrt en rekke strålende kritikker som førte til radiospilling (av blant andre BBCs John Peel, som spilte Qrt hyppig), og konserter i både hjem- og utland.
Utgivelser
Utgivelser er:
Sierra Leone under Sommer-OL 2000
Sierra Leone under Sommer-OL 2000. Tre sportsutøvere, to menn og en kvinne fra Sierra Leone deltok i to sporter, friidrett og vektløftning under Sommer-OL 2000 i Sydney. Det var sjuende gangen som Sierra Leone deltok i et sommer-OL, de vant ikke noen medaljer.
Drangey
Drangey (på norsk «Drangøy») er en vulkansk øy som rager majestetisk over havet midt i Skagafjörður på Island. Øya er en levning fra en 700 000 år gammel vulkan og består for det meste av vulkansk tuff. Den fremstår som en massiv festning av stein.
Øya ble først nevnt i den islandske Grettes saga. Der ble den beskrevet som tilfluktsstedet for den fredløse Grette, som tilbrakte sine siste år der sammen med broren Illugi og trellen hans Glaumur. Sent på høsten i 1031 ble Grette snikmordet av Þorbjörn Öngull og hans menn da han bokstavelig talt lå på dødsleiet i skuret sitt på øya.
Fugleliv og fangst
Fuglelivet på Drangey er variert og livlig og mange arter hekker her. De vanligste artene er lomvi, Alkefugler og lundefugl. Lomvien hekker i klippene, mens alkefuglene for det meste foretrekker dype sprekker under klippene. Lundefuglen på sin side graver huller i kanten av klippene. I tillegg til disse finner man også krykkje og havhest som begge hekker i klippene. Ravn og falk har også tilhold på øya.
Drangey har i lange tider vært vårbud for de lokale innbyggerne. Hver vår har de reist til øya for å både høste egg og fange fugler. De brukte rep for å klatre ned de bratte klippene etter egg, mens fuglene ble fanget ved hjelp av flåter som var plassert i havet under klippene. Disse flåtene var dekket med fuglesnarer laget av hestehår. Fangstmennene tok for det meste tilflukt i skur på den søndre tippen av øya. Fra dette området dro de også på fiske i båtene sine. I høysesongen kunne det være opptil 200 menn i sving med fuglefangsten, og den totale fangsten kunne på det beste være i overkant av 200 000 fugler. Bruken av snarer ble avviklet i 1966.
Prins Morikuni
Prins Morikuni (守邦親王, Morikuni-shin'nō født 1301, død 1333) var den niende shogunen av Japan under Kamakura-shōgunatet. Han etterfulgte sin far, prins Hisaaki og var shogun fra 19. juni 1308 til 25. september 1333. Han ble Kamakura-shōgunatet s siste shogun, før Kemmurestaurasjonen. Etter shogunatets kollaps i 1333 ble han buddhistisk prest, og døde kort tid seinere.
Eastbourne
Eastbourne er en by og et administrativt distrikt i East Sussex, England. Den markedsfører seg selv som The Sunshine Coast («Solskinnskysten»), og hevder å ha et rekordhøyt antall soldager blant britiske byer. Byen er også kjent som et sted hvor mange pensjonister velger å bosette seg på grunn av det behagelige klimaet, men i senere år har gjennomsnittsalderen sunket etter byggeprosjekter rettet inn mot unge familier.
Byen ligger rett ved South Downs, og har flere store strender. Den er greit tilgjengelig fra Brighton og London, men da det lokale jernbanenettet er umoderne er det få pendlere som velger å slå seg ned der.
Eastbournes befolkning er voksende; mellom 2001 og 2011 har den økt fra 89 800 til 99 412 innbyggere. Folketellingen av 2011 har vist at gjennomsnittsalderen til innbyggerne har sunket ettersom byen har tiltrukket seg studenter, familier og folk som pendler til London og Brighton.
Selv om Eastbourne er en relativ ny by er det påvist menneskelig bosetning i området siden steinalderen. Byen vokste til en fasjonabel feriested takket være den prominente landeieren William Cavendish, den senere hertug av Devonshire. Cavendish utpekte arkitekt Henry Currey til å formgi en gateplan for byen, men ikke før han sendte ham til Europa for å skaffe seg inspirasjon. Det resulterende blandingen av arkitektur er typisk viktoriansk og har forblitt et nøkkeltrekk for Eastbourne. Strandpromenaden består nesten bare av viktorianske hoteller, og man finner ikke glorete butikker av den typen som eller spretter opp nær strender. Cavendish tillot ikke at bygningene ble omgjort til butikker, og man har holdt på dette preget. Det finnes også flere gamle befestede tårn og et fort i byen.
George Orwell gikk mellom 1911 og 1916 på kostskole i Eastbourne, og man maner at han fikk inspirasjonen til Kamerat Napoleon fra en gård i Willingdon, en av Eastbournes forsteder.
Studentersamfundet i Trondhjem
Studentersamfundet i Trondhjem, ofte forkortet til Samfundet eller Samf, er en organisasjon for studenter i Trondheim. Det ble stiftet 1. oktober 1910, og er det tredje eldste studentsamfunnet i Norge. Samfundet er kjent for debattmøter, kino, egenproduserte teaterstykker, og annen kulturvirksomhet i tillegg til utgivels av avisa Under Dusken og kringkasting. Organisasjonen holder til i eget bygg i Elgeseter gate 1 på Vollan i Trondheim hvor medlemmene også står for utestedsdriften. Omtrent 1,700 av medlemmene jobber frivillig i Samfundet. De frivilige er organisert i mer enn 20 forskjellige ansvarsgrupper som blir kalt «gjenger». Studentersamfundets leder for året 2022/2023 er Una Onsrud, etter at Jonas Scheie måtte gå av som leder i oktober 2022. Studentersamfundets leder for året 2023/2024 er Astri Elgethun.